钦定古今图书集成/明伦汇编/官常典/第319卷 > 北魏
## 钦定古今图书集成/明伦汇编/官常典/第319卷 > 北魏

### 明元帝泰常二年置南部大人

按：《魏书太宗本纪》，不载。按《官氏志》：“泰常二年夏，置
六部大人官，有天部、地部，东、西、南北部，皆以诸公为
之。大人置三属官。”

### 文成帝兴安二年正月置驾部尚书右士尚书

按《魏书高宗本纪》不载。按《官氏志》云云。

### 孝文帝太和十五年十二月置库部曹

按《魏书高祖本纪》不载。按《官氏志》云云。

按杜佑《通典》，“后魏库部郎中属度支尚书，掌凡戎仗
器用。”

太和　　年，诏“议官制，定大司马、太尉、七兵等尚书
以下阶品。”

按：《魏书高宗本纪》，不载。按《官氏志》：自太祖至高祖
初，其内外百官，屡有减置，或事出当时，不为常目。旧
令亡失，无所依据。太和中，高祖诏群寮议定百官，著
于令：大司马第一品上，太尉第一品中，列曹尚书第
二品中，尚书郎中第五品上，尚书郎从第五品中，主
事郎从第六品上，都令史主书令史第七品上。
按杜佑《通典》，后魏大司马与大将军为二大，在三师
之下，三公之上，太尉与大将军不并置。正光之后，亦
皆置焉。尚书省有七兵尚书有驾部郎中尚书，诸司
置主事令史。〈驾部右士二尚书杜俱不载〉

太和二十三年，复次大司马、太尉、七兵等尚书以下
职令。

按：《魏书高祖本纪》，不载。按《官氏志》：“太和二十三年，
高祖复次职令。及帝崩，世宗初班行之，以为永制。大
司马、太尉，第一品列曹尚书，第三品；尚书郎中，第六
品下阶；尚书都令史、主书令史，从第八品上阶。”

===北齐===北齐以大司马与大将军为二大开府，典司武事，仍
设五兵尚书，统五曹，而以驾部隶于殿中。

按：《隋书百官志》：“后齐制，官多循后魏大司马大将军，
是为二大，并典司武事。置佐史，则同太尉府。”

尚书省置吏部、殿中、祠部、五兵、都官、度支等六尚书，
六尚书分统列曹，殿中统殿中仪曹三公，驾部四曹。
五兵统左中兵、右中兵、左外兵、右外兵、都兵五曹。

〈注〉驾部掌车舆、牛马、厩牧等事。左中兵掌诸郡督告身、诸宿卫官等事。右中兵掌畿内丁帐事力、蕃兵等事。左外兵掌河南及潼关已东诸州丁帐，及发召征兵等事。右外兵掌河北及潼关已西诸州，所典与左外同。都兵掌鼓吹、太乐、杂户等事。